
Mare depozit de specialități străine şi indigene. 
Säpunuri medicinale çi diverse săpunuri pentru toaletă precum: Băpu- 
nuri de lapte de crin, bucata 80 bani și 1,25; săpunuri de violete şi tran- 
dufiri câte 1,25 bucata; săpunuri de familie sau de glicerină eâte 30 bani 
bucata, ete. ete. 
Coid-Crâmne „Central“, cel mai vechiu, mai bun gi cel mai răspân- 
dit remediu pentru curățirea coşurilor de pe obraz, pistruilor, petelor 
şi altor asemenea iritațiuni ale obrazului, un borcan mic 1,23, un bor- 
can mare 1,50, 
Capilarină, remediu suveran contra mătreţei şi căderei părului, flacon 
mic 1,36, flacon mare 2 lei. 
Apă de chinină, regenerator puternic al rădăcinei părului gi răcori- 
tor ul pielei capului, flaconu 1,25. 
Petrol à la Hahn, antiseptic al părului, face să dispară mâtreața şi 
împedică astfel slăbirea rădăcineipărului deci și căderea lui, flaconul 1,50. 
Apă de gură „Botôt“ un antiseptic al gurei, se întrebuinţează cu de- 
osebire de către acele persoane cărora le sângerează lesne gingiile, îla- 
con mic 1 leu, flacon mare 1,75. 
` Apă de gură à la Odol, albeşte gi curăţă dinţii şi gingiile, îndepăr- 
tează mirosul urât al gurei și prin puternica sa acţiune antiseptică dis- 
truge diferitele miasme ale gurei, întărind astfel gingiile. Flaconul 1,50 
Pastă pentru dinţi antiseptică şi aromatică borcane de 1 leu şi 1,50 

Depilator, remediu pentru a face să dispară părul de pe orice parte 
a corpului, cutia 1,50. 

Esenjå de brad, pentru persoanele slabe de pept şi copii ce sufer de 
tuse măgărească; stropit în casă, răspândește un miros plăcut şi răco- 
ritor de brad, purificând aerul. Flaconul 1 leu, 1,50 şi 2 lei. 

Lapte virginal, emulsie vegetală pentru curățirea petclor de pe faţă, 
făcând pielea moale, fragedă şi catifelată, flaconul 1 leu 
Apă de toaletă, flaconul! 1,50, 
Oţet de toaletă, flaconul 1,50. 
Balsam contra bătăiurilor tlaconul 1 leu. 
Perii peniru dinți de la renumita fabrică Dupont din Parts, diferite 
calităţi şi forme de la 75 bani până la 1,75 bucata, moi sau tari după cerere. 
Diverse ârticole de cauciuc, irigatoare, pansamente, apo minerale, etc. 
Orice articol din cele enumerate mai sus, precum şi orice medica- 
ment, preparat după reţetele trimise se expediază contra mandat poștal 
sau ramburs, în orice parte a ţărei. 
Cheltueli de transport la orice comandă, 1 leu. 
La comenzi mai mari de 15 lei, se face expediţia franco, adică fără nici 
o plată. 
Fiecare-preparaţiune este însoţită de modul de întrebuințare. 
In laborator se execută analize de urină. 

ulți, poate chiar foarte mulţi și, de bună 
seamă mai mulți de cum sar cuveni, 
sărbătoresc Nașterea Domnului, fără să- 
și dea seamă de toată măreția și de toată 
insemnarea adâncă a serbării. 
Să cercăm, având în vedere evanghe- 
liile, să ne strămutăm în inima și mintea 
celor ce şi-au dat pe față credința lor în această mişcă- 
toare dogmă a întrupării uneia din cele trei fețe ale Trei- 
mei, din fecioara Maria. 

Ce-a făcut pe Dumnezeu Tatăl să primească întruparea 
Fiiului dintr'o fecioară, așă ca să fie om desăvârșit, supus 
la toate suterințele omenești, deși într'același timp nu pier- 
deă nimic din însușirile Dumnezeirei? 

Ajunsese sărmana omenire la desnădejde, suferinți neîn- 
chipuite o chinuiau, nici o mângâere nu mai găsea pe pă- 
mânt și nici o nădejde nu se mai iveă pentru cei asupriţi 
și obijduiți sub jugul greoiu, de fier, al Romanilor, stăpânii 
lumei. Plânsul și desnădejdea cuprinseseră toată suflarea. 

Ispitele lumei erau așă de puternice şi momirei lor li se 
puteau așă de cu greu împotrivi oam&nii, în cât ajunseseră 
a crede că toate poruncile date de Dumnezeu prin cele 
zece porunci și prin prooroci, nu pot fi implinite de nime. 

In această vreme, zice dogma creștină, însuși Atotpu- 
ternicul, s'a îngrozit de răutatea oamenilor și induioșat de 
suferințele ce aveau a îndură de pe urma greșalelor făp- 
turei mâinilor sale. Și, în dragostea lui pentru omenire, el 
bunul, înaltul, preacuratul, dar indelung răbdătorul fiu al 
lui Dumnezeu, s'a făcut om ca toți oamenii și a venit să 
cerce și să pipăe de aproape rănile omenirei îndurerate. El, 
care nu incetează o clipă de-a fi Dumnezeu, adică tot ce 
e mai inalt, mai bun și mai puternic, ca chip de om, vine 
pe pământ intră în luptă cu răutatea și cu păcatele oame- 
nilor, învingându-le prin blândețe și prin răbdare. 

Și cu adevărat ia parte la viața aceasta, născându-se în 
eslele dobitoacelor necuvântătoare, are a fugi de prigoni- 
rile sângeroase ale' lui Irod și-a duce viața de surghiun și 
de sărăcie impreună cu rmaică-sa și cu losif. Mai târziu la 

povețele lui să ne iubim unii pe alții ca frați, căci dragos- 
tea între oameni e înfelesul adânc al legii și-al proorocilor, 
i se răspunde prin prigonire, prin vânzare, prin bătae, prin 
cunună de spini, prin moartea pe cruce ca hoţii și ca tål- 
harii. In tot timpul, cât a trăit printre oameni, a voit bi- 
nele tuturor, a propovăduit milă și îndurare pentru cei slabi 
și greșiți, căci nimeni afară de părintele din ceruri nu e 
fără păcate. A umplut de rușine pe fariseii, cari ridicau 
pietre să arunce asupra femeei celei greșite, strigându.-le: 
«Acela să arunce piatra, care se știe fără greșeală». Ne-a 
arătat că în copii e nădejdea și viitorul nostru, zicând: 
«Lăsaţi copiii să vină la mine» și, amenințând cu pedepsele 
iadului pe cei prin cari ar veni scandalul pentru acesti 
micuți. 

In timp ce oamenii, ei înșuși robi ai păcatului și șubrezi 
în cele bune și înțelepte, sunt fără milă și cruzi față de 
aproapele ce le greșește, el, Dumnezeu cel fâră greșeală, 
propăvăduește milă și îndurare pentru cei căzuți în păcate 
spunându-ne: «Nu cer moartea păcătosului, ci să se îndrepte 
și să fie viu?» 

Ințelegând răutatea oamenilor, îi învață să rostească în 
fiecare zi, rugăciunea prin care cer: «lartă-ne nouă greșa- 
lele, precum și noi ertăm greșiților noștri.» 

Prin câteva cuvinte îl leagă pe om să fie milos și blând 
chiar și cu cei răi, după cum Dumnezeu iși răsare soarele 
peste buni și peste răi. 

Pe cruce răstignit, între cei doui tâlhari, buzele lui nu 
rostesc cuvinte de blestem, ci vorbele adânc mișcătoare și 
cari vecinic ar frebui să le avem în mintea și inima noas- 
tră: «Doamne, iartă-i, că nu știu ce fac», 

In toate imprejurările dureroase, în care ni-l arată evan- 
gheliile, suferind toate chinurile, dă pildă omenirei desnă- 
dejduite că firea omenească are în sine destulă tărie ca să 
treacă prin această vale a ispitelor și-a plângerilor, săvâr- 
șind fapte bune și neșovăind din calea de blândețe ce-și 
alesese. 

Numai două sunt clipele când Mântuitorul, Dumnezeu și 
om totodată, e învins de greutatea povărei ce de bună voe 
purtă. Intâiu în grădina măslinilor, când așteptă să vie luda 
să-l dea pe mâna celor ce juraseră moartea lui. Acolo a 
plâns cu lacrămi de sânge și-a strigat: «Părinte, fă să treacă 

dela mine /paharul acesta, dacă este cu putință. Dar voia 
ta să se împlinească și nu a mea». 

E cu putință ca vorbele acestea să fi având înțeles mult 


< Mahramă, 

mai adânc de cum ne închipuim. Or fi însemnat pâharul 
grozav al morței pe care fiecare din noi suntem osândiți 
a-l gustă. 

A doua oară, când eră pe cruce, aproape de a-și da 
sufletul, a strigat plin de desnădejde: «Doamne, Doamne, 
de ce mai părăsit?» 

Evangheliile ne arată că Mântuitorul făcându-se om, ne-a 
dovedit că și această făptură, în care colcăe patimi și pofte, 
se poate, printr'o voință mare, înfrână și, trecând prin 
toate suferințele, să fie vrednică de chemarea ce are. 

Isus, în iubirea lui de oameni, desbrăcându-se de insu- 
șirile și puterile Dumnezeirei, a dat oamenilor pildă de bu- 
nătate, blândeţe și dragoste. De aceea, sărbătorind aceste 
zile, să ne gândim mereu la poveţele și pildele lui. Nu îm- 
buibându-ne pântecele vom sărbători asemenea zile mari, 
ci înălțându-ne sufletul, făcându-l mai bun. 

Să ne amintim vorbele: «Nu trăeşte omul numai cu 
pâine, ci şi cu cuvântul lui Dumnezeu», 

Destul nevoile vieții ne iau în vârtejul lor, săptămâni și 
luni întregi, ne având vreme să ne înălțăm sufletul. E da- 
torie sfântă, măcar la asemenea zile mari, să ne gândim la 
pilde înălțătoare. 

Fiecare să gândească, în adevăr, că e sărbătoare măreață 
amintirea zilei, când sa născut cel care a arătat oameni- 
lor că, deşi slabi și pândiți de ispitele din afară și de cele 
dinăuntru, oamenii, prin voință și prin iubirea aproapelui, 
inâlțată așă ca să fie tot așă de mare ca și iubirea de sine, 
pot să birue păcatul și să ducă viață curată și fără de 
prihană. 

Nici pornirea vrăjmășească a celor pentru a căror mântuire 
sa jertfit, nici răutatea cu care au cerut moartea nevino- 
vatului și izbăvirea tâlharului și ucigașului Varavas, nici bă- 
tăile de joc ale celor cari îi ziceau: «Dacă tu ești fiul lui 
Dumnezeu, mântuește-te pe tine și pe noi», nici cruzimea 
celor ce i-au dat oțet amestecat cu fiere să bea, când a 
cerut apă să și potolească arsura ce-n chinurile morţii îl 
dogoreă, nimic n'a putut face pe Isus să-și întoarcă mila 
dela nenorociții robi ai întunerecului, ci s'a rugat pentru 
dânșii părintelui său. 

Din aceste învățătari ale evangheliilor trebue să scoatem 
încheerea că, în munca noastră pentru a lumină și înălță 
poporul românesc, nu trebue să ne sparie amenințările 
unora, nici să ne scârbească bârtelele altora, nici să ne amă- 
rască dușmănia și nepriceperea chiar ale acelora pentru bi- 

nele cărora lucrăm. Trebue să ne stăpânim apucăturile de 
nemulțumire, să ne armăm cu răbdare și dragoste și să 
ne facem datoria pân la capăt, după pilda Mântuitorului, 
pe care nu o vom puteă ajunge niciodată, dar de care să 
căutăm a ne apropiă cât mai mult cu putință. 

Sofia Nădejde. 


— D709 m 


Vieaţa plantelor. 


unt pe lume oameni, cari îşi chinuesc din cale 
alară vitele; le bat, le încarcă de nu mai pot. le 
hrănesc prost. Nu e chip de crezut că toţi aceș. 
tia, au o inimă de (iară şi că tot ce fac e numai 
din cruzime. Vor fi mulţi dintre ei cari nu-și dau 
seama că şi vita e o fiinţă, că şi ea simte câni 
e lovită, şi ea are nevoie de adăpost, că tebue 
cătată ca lumea. Dacă sunt oameni nedumiriți că dobitocul e 
ființă, sunt şi mai mulţi cari nu ştiu că și plantele — burueni- 
le, copacii, (arborii) — au vieaţă. «O burueană e lăsată dela Dum- 
nezeu, să crească unde creşte, zic mai cu toţii. Dacă Cel de 
sus îi dă ploaie, crește; dacă nu, se usucă şi roade nu face!» 
Judecata aceasta nu e ca lumea. Burueana are vieaţă ca omul, 
ca pasărea, ca peștele; are şi ea nevoile ei, cere să fie îngri- 
jită, crește şi ea hrănindu-se, pentru că la urma urmei, după 
ce şi-a împlinit rostul vieţii, să moară. 

Oricine are ochi de văzut, poate să prindă cu uşurinţă ade- 
vărul spus. O burueană pusă la umbră, bunăoară în pivniţă, 
creşte lungă şi subţire, dar tără vlagă şi îngălbenită, ca şi un 
copil ce nu mai vede lumina soarelui. Arboraşul |copăcelul) rupt, 
ciuntit, lovit, rămâne închircit cum ar fi şi o vită pusă de mică 
la muncă şi chin. Din potrivă o burueană ce e la loc bun, cu 
apă la vreme, bătută de soare, îi merge bine, e voinică, rămu- 
roasă, încărcată de flori și mai apoi de fructe, de o măsură cu 
un om ce are de toate. 

Ei, dar dacă şi burueana are vieaţă, atunci şi ea se hrănește; 
şi apoi, mai ştii păcatele, poate şi ea îşi alege hrana, are gus- 
turile ei, nu-i prieşte ori şi ce. Cine judecă așă, adevărul grăește. 

Dar iar să poate să zică unii: bine, fie, plantele au vieaţă. La 
ce trebue să știm noi aceasta? Ce ne foloseşte nouă dacă bu- 
ruieana e ca şi dobitocul? 

Folosul pe care-l poate trage omul din cunoaşterea vieții plan- 
telor, va ieşi la lumină descuind încetul cu încetul însuși tai- 
nele ei. 

Nu e om care să nu știe că o burueană e făcută din mai 
multe părţi, ca rădăcina, trunchiul sau tulpina, frunzele, florile 


? 


www.dacoromanica.ro 


ALBINA 343 
fiecare cu rostul lor, după cum ochiul, mâna, urechia din tru- 
ul omului, au anumite slujbe de făcut. 

Să începem cu rânduială a cunoaște fiecare din părțile plantei 
luând deodată rădăcina. 

De cauţi să scoţi un vişin ori un măr din pământ, te mun- 
ceşti de geaba, căci el se ţine înţepenit prin multe rădăcini, 
cari se resfiră în pământ ca și ramurile tulpinei în aer. Cea din- 
tâiu parte ce iese din sămânță, când încolțeşte, este rădăcina, 
ce se vâră în brazdă, ca să ţie în loc planta. Dar rostul rădă- 
cinei, nu este numai de a înţepeni planta în pământ. Ea mai 
slujeşte să caute şi să iee hrana trebuitoare pentru vieaţa buru- 
enei ; de aceea se resfiră în toate părţile, par'că ar căută ceva; 
ele sunt mâinile şi degetele buruenii. Rădăcinile în drumul lor 
caută intruna «pă, pe care o sug zi şi noapte. Apa însă nu e 
curată, ci cât s'a furișat printre bulgăraşii din țarină, ea topeşte 
ceva din ei, cum topeşte sarea, aşă că rădăcina sugând apa suge 
totodată și o parte din pământ — topit în apă. Odată intrată în 
rădăcini apa se urcă prin nişte țevi lemnoase, în tulpină şi de 
acolo ajunge în frunze. Aicea e bucătăria plantei. Ce e bun ră- 
mâne în frunză, iar apa ce nu mai trebue e dată afară prin mii 
şi mii de ochiuri mici, cari se găsesc pe faţa de jos a frunzei. 
Lucrul e uşor de prins, oricine putând face o încercare uşoară 
pentru ca să se dumerească de adevăr. Pentru aceasta nu e 
nevoie de cine ştie ce iscusinţă. Peste un răsad, pune un pa- 
har curat de sticlă. Dela o vreme paharul asudă pe dinăuntru, 
adică se prinde pe el o ceaţă, cum se prind aburii când suflăm 
pe un geam rece. Acei aburi nn au avut de unde să vie, decât 
din frunze. A 

Să ne oprim puţin în loc: planta are deci nevoie de apă ca 
şi omul, ca şi orice animal. Când plouă apa de ploaie se vâră 
în pământ, ajunge la rădăcină şi e suptă; nu plouă mai multă 
vreme, © lună, două, bunăoară, rădăcina nu are ce suge, planta 
se usucă, murind de foame şi de sete. lată pentru ce e tristă 
priveliștea unui ogor, după o îndelungată secetă; totul e una 
cu pământul, în loc de verdeață înviorătoare și plină de vieaţă 
nu vezi, cât prinzi cu ochii, decât frunze galbene, ștărogite de 
arşiţă. In neștiinţă, bietul sătean se uită în fiece dimineaţă spre 
cer, doar se va îndură Dumnezeu, să trimeaţă niște nouri, cari 
să răcorească văzduhul, să astâmpere colbul (praful), și să dea 
putere buruenelor gata să piară. El nu ştie că-l poate duca 
mintea la oprirea răului pricinuit de secetă, căci omul doar de 
aceea e om și să deosebește de toate celelalte animale, ca să 
aibă mijloace de a scăpă de nevoi şi să lupte prin ştiinţă, cu 
seceta ca şi cu gerul, cu vântul ca și cu apa. 

Pildă să luăm dela Bulgarul ce seamănă zarzavaturile. Lui 
niciodată nu i se usucă grădina, chiar când ogoarele învecinate 
sunt arse ca'n vatră. Are el vre-un farmec? Ştie să întoarne 
apele? Nici de cum; el ştie că zarzavaturilor le trebue apă, 
pentru ca să crească şi nu lace altceva decât Je adapă, udân- 

du-le, când seceta ține mai mult. De aceea el nici nu-şi închi- 
riază pământ ori unde ; şi-l alege tot pe lângă marginea apelor. 
fie chiar un pârâu cât de mic. Zarzavaturile le răsădeşte tot în 
rânduri, printre cari lasă şenţuleţe. Când nu plouă el face o 
stavilă apei din pârâu şi o îndreaptă în şanţuri. Apa se vâră pe 
sub straturi, iar rădăcinile zarzavaturilor o sug. Ceeace Bulgarul 
face în grădina lui, pe aiurea oamenii se întovărăşese mai mulţi 
Ja un loc gi aduc apa dintr'un râu mai mare vărsând-o pe o- 
goare întinse. Acestora nu le prea pasă de secetă; cu puţină 
muncă și ştiinţă ei scapă deasupra nevoilor. In acest chip se 


Pământ 
uscat 


Pământ 
umed 


poate semănă cu folos şi întrun pustiu. Apă încă de de mult, cù 
mii de ani în urmă, trăiau pe valea Nilului, apa în care se zice 
că a fost lepădat Moise, un popor — Egiptenii, — cari lăcură 
în felul arătat, dintr'un pustiu, o grădină mândră. In locul bu- 
ruenelor netrebnice ce mai puteau ieşi ici şi colo, semănau mai 
cu osebire orez, ce creşte mai mult în apă. De unde o aduceau? 
Tăiară şanţuri largi, adunară apa Nilului în iazuri mari şi aici 
îi dădea drumul prin şanţuri mai mici, în cât udau tot locul. 
semănat. 

E drept că săparea şanțurilor cere nu numai bani, dar şi muncă; 
e nevoie deci de o bună înțelegere între oameni, ceea ce cu 
greu să aduce la îndeplinire. Dar sunt şi alte mijloace de a 
scăpă din nevoi, când un loc e cam des bântuit de secetă. lată 
cum : sa observat că nu toate plantele au rădăcini tot una de 
lungi; unele abiă se vâră de-o palmă în pământ, altele din po- 
trivă se adâncesc şi de nn stânjen, răspândindu-se în toate păr- 
țile. Urmarea e firească : plantele cu rădăcini mai lungi vor pn- 
teà suge apa mai din fund, pe când cele cu rădăcini scurte re- 
pede repede nu vor mai aveă ce trage în ele, căci pământul 
mai de grabă se usucă la față decât mai la adânc. Să luăm de 
pildă cele două plante cari se seamănă mai des la noi: păpu- 

şoiul (porumbul) şi grâul. Cel dintâiu are nişte rădăcini mai cât 
degetul de lungi ; de aceea oamenii îl prăşesc de-al doilea, în- 
vrămădind pământ împrejurul hlujerului (strujanului), ca să-l în- 
ţepenească mai hine şi să dea loc la ieşirea mai multor rădă- 
cini. Din potrivă grâul, are rădăcini lungi resfiirate şi subţiri, 
după cum se poate vedeă din figura alăturată (1). Grâul va ți- 
neă mai bine la secetă, pe câtă vreme păpuşoiul (porumbul) 
repede repede îşi sucește frunzele şi să îngălbenește. Iată pen- 
tru ce intruna se spune, că e mai cuminte a se semănă grâu 
în locul păpugoiului gingaș şi unul și altul fiind totuna de hră- 
nitor. Cum e grâul aşă sunt şi alte plante. Intre acestea intră 
luţerna şi tritoiul. Având rădăcini lungi pe cari și le adânceşte 
până unde aproape întruna este umezeală, aceste plante aşă de 
hrănitoare pentru vite, vor creşte, pe câtă vreme iarba din få- 
neţe rămâne închircită şi chiar se usucă, de nu mai e bună de 
nimic. Aşă dar un ogor de grâu şi câteva prăjini de trifoi ori 
luțernă, poate pune la adăpost de nevoi pe orice gospodar, chiar 
pe vreme de secetă, pe când numai cu păpușoiu și fânețe, dacă 
Dumnezeu dă ploaie e bine, dacă nu, foametea poate să-și arate 
colții. 
Dr. I. Simionescu. 


— DED > i a 


Liturgica Bisericii Ortodoxe. 


D-l Jon Kalinderu a publicat în biblioteca populară a Administraţiunii 
Domeniului Coroanei, a XX1X-a cărticică şi anume Liturgica Bisericii 
Ortodoxe de diaconul I. V. Raiculescu, licenţiat în teologie. Cărticica 
aceasta folositoare şi cât se poate de bine întocmită de părintele diacon 
Raiculescu, e însoţită de o frumoasă prefaţă de câtre d-l Kalinderu. O 
reproducem şi aici. 


La începutul anului 1903, a apărut în Biblioteca populară 
« Domeniului Coroanei cea dintâiu cărticică de cuprins re- 
ligios, întitulată: «Biserica, obiectele sfinte din ea şi vest- 
mintele bisericești». 

In dorinţa de a contribui şi mai mult la întărirea neamu- 
lui, prin mântuitoarea credință strămoşească, dăm acum la 
—veală partea a doua, despre « Liturgica Bisericii Ortodoze:, 
în care se explică înţelesul şi însemnătatea slujbei şi ru- 
găciunilor sfinte şi se vorbeşte, despre împărţirea lor, des- 
pre cei chemaţi a le împlini şi despre cărţile bisericeşti, cari 
coprind înălțătoarea învăţătură a Celui care s'a jertfit pen- 
tru izbăvirea neamului omenesc. 

Nădăjduesc că scrierea de faţă va fi primită cu aceeaşi 
căldură ca cea dintâiu, care e aproape sfârşită, deşi s'a tras 
în mai multe mii de exemplare. 

Această lucrare folositoare pentru toți drept-credincioșşii 


(1) Desemnată de d-l G. Macovei. 

e făcută tot de C. S. părintele-diacon I. V. Raiculescu și re- 
văzută de P. ©. S. părintele Econom Const. Nazarie, direc- 
torul Seminarului Central, şi P. S. S. părintele Pimen, Epis- 
cop al Dunării de jos, cărora le exprim recunoştinţa mea. 
In deosebi mulţumesc P. S. S. Părintelui Episcop Pimen, 
care a revăzut şi această a noastră prefață cu o creștinea- 
scă bunăvoire. 

Am crezut totodată că e bine să însoțesc această cărticică 
cu portretul I. P. S. D. D. Iosif Gheorghian, Mitropolit-Pri- 
mat al țării, în semn de venerație şi fiască supunere. I. P. 
S. S. păstoreşte de ani îndelungaţi cu adâncă înțelepciune 
şi nesecată râvnă pentru tot ce e bun şi frumos sfintei noa- 
stre biserici şi nu pot uită bunavoinţa ce ne-a arătat tot- 
deauna, când a fost vorba de bisericile de pe Domeniile Co- 
roanei, cărora am închinat o bună parte din modesta noas- 
tră activitate. 

In prefața cărţii întâiu vorbiam desprs binefacerile drep- 
tei credinţe şi mai ales despre cultul din afară, aşă că acum 
nu-mi rămâne decât a vorbi despre cultul dinăuntru. Doresc 
a face aceasta pentru că, dela o vreme cultul exterior a scă- 
zut la noi, cu toate că avem şi azi locaşuri sfinte ca în tre- 
cut, cu un serviciu bisericesc poate chiar mai atrăgător. Ce 
e mai mult, Inalt Prea Sfinţii Mitropoliţi, împreună cu Sino- 
dul, au tăcut în marginile canoanelor, tot ce le-a fost cu 
putinţă, pentruca rugăciunile şi cântările religioase să mul- 
țumească urechea, şi gustul lumii de azi. 

Cauza lipsei dela Sf. Biserică, mai cu seamă Duminicile 
şi la marile sărbători, trebue însă căutată, în prima linie, 
în nevoile şi lupta pentru trai, deşi tocmai pentru a le birui 
are fiecine trebuinţă să-şi întărească credinţa şi iubirea în 
Dumnezeu, Tatăl ceresc al tuturora. Dar, ori cât de mult 
ar fi aceasta pricina, nu e mai puţin adevărat, că nici sim- 
tul religios nu mai este cum eră în trecut, când strămoşii 
noştrii, tari în dreapta lor credinţă, puteau sta pildă altor 
popoare. 

Pentru a ne încredinţă de aceasta, nu e numai decât ne- 
voie să cercetăm istoria, mai mult sau mai puţin veche. O 
dovadă destul de convingătoare avem în orice moment, 
dacă ne ducem cu gândul la părinţii noştrii, cari erau evla- 
vioşi şi'şi îndreptau treburile şi -purtările după sfintele în- 
văţături, şi dacă ne gândim la numeroasele biserici, spitale 
şi alte instituţii de binefacere, întemeiate de strămoşi, cari 
împodobesc şi astăzi ţara noastră. 

Imi amintesc cu duioşie de scumpul şi neuitatul meu pă- 
rinte care a sădit în inima mea credinţa în Dumnezeu şi 
cele sfinte. Nu ne înălță sufleteşte în fiecare zi numai cu 
poveţe ci şi cu fapte creştineşti, şi cu iubirea sa de oameni 
căreia se datorează biserica ce a ridicat aci în București 
pentru preamărirea Atot puternicului. In acest locaş, după 

ascultarea sfintei slujbe, am găsit totdeauna o dulce mân- 
gâere şi o nouă întărire de a urmă pe calea ce mi-a fost 
trasă din copilărie. 

Fără a fi fost atât de citiţi, ca generaţiunea de azi, bă- 
trânii erau încredinţaţi de binefacerile religiunii, care e te- 
melia familiei şi a moralei. Cu aceeaşi luminată pătrundere, 
știau că cultul intern nu poate să existe, în adevăratul în- 
teles, fără cel eatern, şi că chiar dacă se practică astfel 
nu e de nici un folos. Mai mult, cultul intern e începutul, 
e baza celui din afară, care îl desăvârşeşte şi îl ajută la 
întărirea şi temeinicia lui. 

Atotputernicul ne-a dat la fiecare un trup şi un suflet. 
Trupul e supus la mii de întâmplări, caril vatămă sau îl 
distrug, iar sufletul e predispus la idei, cari'l înalţă, sau îl 
înjosesc. a 

Părintele cerese ne-a mai dăruit, pentru păstrarea corpu- 
lui, instinctul, care veghează la siguranţa lui, îl apără de 
tot cei poate fi dăunător, şi ne vesteşte când are trebuinţă 
de ceva. Pentru apărarea sufletuiui de tot ce i-ar atinge 
curăţenia şi fericirea, ne-a dăruit mintea, care e călăuza 
către adevăr şi dreptate, şi care ne arată calea pe care pu- 
tem ajunge la ele. 

Așă fiind, nimic nu se potriveşte mai bine voinţei bunu- 
lui Dumnezeu, decât îngrijirea corpului şi a sufletului, ca 
să fie totdeauna demne şi la înălțimea urzitorului lor. 

«Cultul lăuntric, după cum zice P.S. S. părintele Pimen 
«al Dunării de jos, nu trebue să rămâe închis în om, ci el 
«trebue să so arate în afară, de oarece aceasta o cere în- 
«săşi natura noastră, care, fiind sufletească şi trupească, se 
«cuvine ca amândouă, să tindă necontenit la unirea cu Dum- 
«nezeu făcătorul lor. - 

«Omul este aşă făcut, că tot ce se petrece în interiorul 
«său, trebue să se arate în afară; cu alte cuvinte: cugetă- 
«rile interne ale omulul, trebue să se întrupeze în nişte acte 
«externe corespunzătoare, căci acestea păstrează vioiciunea 
“puterea şi vieaţa, cari însufleţese internul omului, îndem- 
«nându-l mereu la o vieaţă religioasă morală cât mai bună. 
«Altfel, dacă omul despreţueşte cultul cel extern, atunci vi- 
«oiciunea şi energia religiunii, precum şi a cultului intern, 
«dispar tot mai mult, până ce ajunge la un îndiferentizm 
«religios, care, mai totdeauna se sfârşeşte prin ateizm sau 
«materializm: învățături cari înjosese demnitatea fiinţei o- 
«mului şi înalta menire dată lui de Dumnezeu:. 

Aceasta e adevărata temelie a vieţei creştine, şi pentru a 
o putea îndeplini cât mai bine, cade-se să cunoaştem sfin- 
tele învățături propovăduite şi prezentate ïn sfintele slujbe 
bisericeşti, îndepărtând dela noi pornirile duşmane. Căci, ce 
folos dacă ne vom închină tără a crede cu tărie în rugă- 
ciuni şi fără a le înălţă din inimă şi cuget curat. însufleţiţi 

de adevărul lor? Numai călăuzindu-ne de sfintele învăţă- 
turi şi urmându-le fără greşeală, vom puteă atinge fericirea 
ce ne este hărăzită, şi numai astfel vom puteă fi, la rândul 
nostru, folositori altora. 

In primul rând vom folosi neamului nostru, căci dacă 
respectarea Bisericii şi cultului divin e o cauză de mărire 
a statelor, dispreţuirea lor le aduce cădere şi mai târziu 
peire», după cum a zis prea bine A. de Tocqueville. 


lor Kalinderu. 


TINA ORL D 


Gbiceiuri de Crăciun. | 


In Rusia, Crăciunul este o sărbătoare foarte mult 
prețuită de popor. Cu acest prilej, se vede că şi 
din pricina apropierii Crăciunului de Anul Nou, se 
caută diferite chipuri pentru a se descoperì viito- 
rul, cu nădejdea negreşit că va fi mai bun decât 
trecutul 3 

In special, fetele vor să-și afle norocul Intre alte 
mijloace de ghicire, este și următorul: Fata pune 
înainte-i pe masă un pahar cu apă, în fundul că- 
ruia s'a așezat o monetă nouă de argint. Trebuie ` 
să șază ceasuri întregi, nemişcată, ca să observe 
moneta. Se zice că poate astfel să vază pe supra- 
fața monetei chipul viitorului ei bărbat. 

Altele petrec aceste ceasuri de aşteptare dinain- 
tea unei oglinzi. Se povesteşte că s'au întâmplat şi 
nenorociri cu asemenea mijloace de descoperire a 
viitorului. O tânără a avut iluzia că zăreşte în oglindă 
un coşeiug. Pe loc a căzut jos şi a murit... de spaimă. 

Un alt obiceiu, în unele sate din răsăritul Rusiei 
europene, este întrebuinţarea cocoșului ca ghicitor. 
Se face o grămăjue de boabe de porumb, se pune 
în vâri un inel. Un cocoș se introduce în odaie și, 
negreșit, el se repede la porumb: inelul cade, se 
rostogoleşte şi apucă spre una din fetele cari stau 
cere împrejur. Aceea se va mărită în cursul anu- 
lui ce vine. 


wrww.dacoromanica.ro 


In fața lui Dumnezeu toţi trebuie să ne închinăm. 


M. S. Regele României, M. S. Regina României, AA. LL RR. Principele Ferdinand şi Principesa Maria, moştenitorii 
Tronului, A. S. R. Principele Carol, A. S. Principele Vilhelm de Hohenzolern, cu suitele lor şi Inalţii demnitari ai Statului 
în genuchi la rugăciunea de sfințire a bisericei Sf. Neculai Domnesc din Iaşi, în ziua de 2 Octomvrie 1904. 

Solemnitatea distribuirei vestmintelor 


de câtre 
Societatea «Ajutorul Elevilor Săraci din Capitală». 


In ziua de 6 Dec. 1905, la 10 ore dimineaţa, la localul șeoalei de băeţi 
din strada Clemenţei, numită «C. A. Rosetti», a avut loc distribuirea vest- 
mintelor la 467 copii de ambele sexe din şcoalele publice primare ale 
Capitalei, în prezenţa d-lui I. Kalinderu, preşedintele Academiei Române, 
a unui numeros şi ales public, a membrilor Societăţii şi a copiilor. 
Solemnitatea s'a deschis prin următoarea cuvântare rostită de d-l Pre- 
ședinte al societăţii I. Procopie Dimitrescu : 


Domnule Preşedinte al „Academiei, 
Doamnelor, Domnilor şi iubiţi copii, 


Cu anul acesta, se împlinesc 25 de ani de cînd Societatea 

Ajutorul Elevilor săraci» îşi întrebuinţează toată activitatea ei, 
pentru îmbrăcarea copiilor săraci din capitală. Ea îi încurajază 
la învăţătură, alegând dintre ei, pe cei mai buni și îmbră- 
cându-i, în timpul cel aspru al ernei. Ea nu a cruțat nici 
o jertfă, pentru îndeplinirea acestui umanitar și patriotic scop şi 
se simte adânc mâhnită că nu a putut face mai mult, în fața 
nevoilor crescânde din an în an, mai ales la populația săracă 
de la marginele Capitalei, dară se măgulește a crede şi nă- 
dăjdueşte că sau resursele ei vor creşte ast-fel, sau alte persoane 
caritabile şi societăţi de binefacere, îi mai vor veni în ajutor 
cu sume mai mari, după cum a făcut și onorata Academia Ro- 
mână, să poată satisface dacă nu toate cererile de asemenea 
natură,* cel puţin cele mai numeroase şi să îmbrace act-fel nu- 
mărul cel mai mare de copiii săraci şi silitori la învăţătură din 
școalele publice ale Capitalei. 

Această Societate a fost înfințată în anul 1880 din inițiativa 
neuitatului Dr. și filantrop Dimitrie Sergiu în urma unei inspec- 
ţiuni ce a făcut la şcoala de băeţi din suburbia Popa Nan când 
a constatat că mai mulţi băeţi săraci, silitori la învăţătură nu 
puteau să frequenteze școala, în timpul ernei, dia cauza lipsei 
de îmbrăcăminte. 

La început societatea a adunat mici cotizaţiuni de la puţinii 
membrii ce o compuneau. De asemenea şi donaţiunile ce se adu- 
nau erau neînsemnate fiind-că erau puţine la număr și dispuneau 
de averi mici persoanele caritabile cari oferiau obolul lor şi 
cu toate astea a îmbrăcat chiar în acea earnă mai mulţi copii să- 
raci de la numita școală, potrivit cu suma ce adunase. 

Mai târziu însă tot sub părinteasca îngrijire a D-rului Sergiu, 
întemeiătorul ei, societatea a continuat a face progrese din an în 
an sporindu-și veniturile şi înmulţind numărul copiilor îmbrăcaţi. 

Ast-fel a continuat până la anul 1891, când a încetat din viaţă 
regretatul filantrop D-rul Sergiu. In acest interval de 10 ani, 
Societatea a fost atât de bine administrată, în cât pe lângă un 
mare număr de copii ce s'au îmbrăcat, a capitalisat și titluri 
garantate de Stat în valoare nominală de Lei 23.000. Pentru 

pomenirea neuitatului Dr. şi filantrop, amicii săi au deschis o 
listă de subseripţie prin care s'à adunat 4.000 Lei, care s'au dăruit 
Societăţii ca din venitul lor în fie care an să se îmbrace un nu- 
măr oare care de băeţi, ceea ce Societatea urmează în fie care 
an cu scrupulositate. 

De atunci încoace, adică de la 1891 şi până la 1905, Societatea 
a îmbrăcat: 5.039 copii de ambele sexe dintre care: 182 copii în 
anii 1903 şi 1904 din legatul lăsat Academiei Române de Lei 2.000 
anual de răposata întru fericire Maria General I. Carp pentru 
odihna generosului ei suflet; 72 băeţi din procentele fondului 
Dr. Dimitrie Sergiu pentru vecinica lui pomenire; 12 băieţi din 
venitul fondului decedatului institutor I. Ionescu pe care lam 
format din vânzarea unor cărţi tăcute de răposatul și care ne-au 
fost dăruite de către D-l Inginer Toma Ionescu, pentru comemo- 
rarea regretatului său frate; 30 fete din procentele fondului dăruit 
de decedata întru fericire Paraschiva Eustatiade pentru odihna 
generosului ei suflet. 

Pentru îmbrăcarea acestor,5.039 copii de ambele sexe, societatea 
a cheltuit lei 103.909 bani 94, constituind în acelaşi timp și un 
fond de lei 62.800 valoare nominală în efecte garantate de stat, la 
care adăogându-se 23.000 lei sold din 1897, fac 85.800 lei valoare 
nominală. 

Astăzi pe lângă cei 5.039 copii ce s'au îmbrăcat în 14 ani tre- 
cuţi, îmbrăcăm: 467 copii de ambele sexe din şcolile publice 
primare ale Capitalei, copii săraci şi silitori la învăţătură. Dintre 
aceștia sunt 266 băeţi cărora li se dă un costum de postav ser 
de Azuga (tunică, pantalon) o, pereche de cisme; o căciulă, toate 
de pe măsură, care costă le: 26,40 bani de fiə care băeat; de 
asemeni îmbrăcăm 201 fete cărora le-am dat câte o bucată de 
stofă de lână cu a ei căptuşeală spre a-și face singure rochii 
sub direcţiunea D-nelor Institutoare respective cu carerochii se 
vor presenta astăzi îmbrăcate spre a-le mai da câte o pereche bo- 
tine de pe măsură şi câte o broboadă de lână, ceea ce costă de 
fiecare fată, lei 15,90 bani. 

Cu toate aceste vesminte s'a cheltuit în acest an Lei 10.218 
bani 30 care adogându-se la lei 103.909 bani 24 fac lei 114.127 
bani 54 sporindu-se în acelaşi |timp și fondul societăţei cu lei 
2.1700 valoare nominală, așa că astăzi societatea posedă un fond 
de lei 88.500 efecte garantate de Stat şi depuse spre păstrare la 
Banca Naţională a României. 

Printre copiii ce îmbrăcăm astăzi figurează în primul rând 15 
băeţi şi 51 fete din legatul de 2.000 lei ce ne-a dat Academia 
Română, lăsat de decedata întru fericire Maria General I, Carp 
pentru odihna generosului ei suflet, 8 băeţi din procentele fon- 
dului Dr. Dimitrie Sergiu; 5 băeţi din fondul dat de Societatea 
Dacia pentru Prinţul Dimitrie Gr. Ghica; 3 băeţi din venitul 
fondului institutorului I. Ionescu și 6 fete din venitul fondului 
Paraschiva M. Eustatiade pentru eterna lor pomenire. 

Cea mai de căpetenie datorie a noastră este de a aduce tri- 
butul nostru de gratitudine memoriei miloşilor răposaţi si a 
le exprimă recunoştinţa eternă a copiilor săraci. De asemeni 
arătăm profundele noastre mulţumiri și adâncă recunoştinţă a 
copiilor săraci, generoșilor lor donatori, care și în anul acesta 
ca şi în anii trecuţi ne-au ajutat cu aceiași dărnicie. 

Aceşti veneroşi donatori sunt: Academia Română prin preşe- 
dintele său, mult stimatul D-l I. Kalinderu, pentru legatul anual 
de 2.000 lei lăsat de răposata întru fericire Maria General I. 
Carp; Primăria Capitalei pentru subvenţiunea anuală de 1.500 
lei; d-l Grigore Alexandrescu pentru 50 perechi de cisme a 11 
lei perechia şi 50 perechi botine a 8 lei perechia, ce ne dă în 
fie care an şi care fac lei 950; 

D-l Sigmund Prager pentru 266 căeiuli a lei 1.80 b. bucata ce 
ne dă în fie care an şi care fac lei 478.80 b.; 

Tipografia Carol Gōbl S-sor I. St. Rasidescu, pentru toate impri- 
matele, hârtia, tiparul, registrele și dârile de seamă trebuincioase 
societăţii in cursul anului, ce ne face în fiecare an și care se 
urcă la cel puţin 100 lei; 

Banca Naţională a României pentru 500 lei ce ne dă în fiecare 
an; Societatea Creditului Funciar Rural pentru lei 300 ce ne dă 
in fiecare an; Societatea vechiului tramvai pentru lei 250 ce ne 
dă în fiecare an; Societatea noului tramvai pentru lei 250 ce ne 
dă în flecare an; Banca Marmorosch Blanc pentru lei 200 ce ne 
dă în fiecare an; Societatea Dacia-România pentru lei 200 ce ne dă 
în fiecare an; D-l Eugeniu Carada pentru lei 100 ce ne dă în 
fiecare an; D-l Procopie Casotti pentru 100 lei ce ne dă în fie- 
care an; Banca României pentru lei 106 ce ne dă în fiecare an; 
Banca Evloghie Gheorghietf pentru lei 100 ce ne dă în fiecare an; 
D-l Marinescu Bragadiru pentru lei 100 ce ne dă în fiecare an; 
Societatea de asigurare Naţionala pentru lei 100 ce ne dă în fie- 
care an; Societatea de petrol Steaua Română pentru lei 100 ce ne 
dă în fiecare an, Societatea de Basalt pentru lei 60 ce ne dă în 
fiecare an; D-l I. B. Gruetf pentru lei 60; D-l Petre Ionescu pentru 
lei 50 ce ne dă în fiecare an; In. Pr. Sf. Sa Episcopul de Arges 
pentru 40 lei; D-nii G. și M. Eftimiu pentru 40 lei; Eforia Kre- 
țulescu pentru 30 lei, adică în total 2.580 lei. 

In aceste ţifre ale anului curent intră veniturile încasate nu- 
mai din donaţiuni şi cheltuieli făcute până astăzi; ceea ce s'a în- 
casat din alte venituri și ceea ce se va mai încasă şi cheltui până 
la finele anului dinpreună şi cu cele de mai sus arătate, vor 
face obiectul anualei dări de seamă care se va verifică de co- 
misiunea de control şi de adunarea generală ordinară a socie- 
tăţii conform cu statutele. 

Nu trebuie să trecem cu vederea pe membrii Societăţii cari 
contribuiese în fiecare an cu o sumă destul de însemnată pentru 
îndeplinirea unei fapte atât de umanitare, ci suntem datori a le 
aduce viile noastre mulţumiri şi să exprimăm profunda noastră 
recunoştinţă atât D-lor cât și D-lor Secretari, casier și celor- 
lalte persoane cari enntribuiese cu munca lor zilnică şi neinte- 
resată, la îndeplinirea unui fapt atât de filantropic. 

După ce am terminat cele ce am avut de zis cu privire la So- 
cietatea noastră şi la generoşii ei donatori, mai rămâne să mă 
adresez către voi dragi copii, și să vă chem să primiţi îmbră- 
cămintea ce vă dărueşte Societatea, mai mult ca o încuragiare a 
muncii fără intrerupere ce depuneţi pentru a dobândi cunoştin- 
tele trebuincioase vouă în lupta pentru existenţă şi ca să vă 
slujească de pildă, ca și voi să faceţi la rândul vostru ceea 
ce au făcut alţii pentru voi, când eraţi copii. 

Să fiţi recunoscători, supuși, respectoşi şi ascultători către mai 

marii voştri, să fiţi cuminte şi silitori la învăţătură, căci în această 
ţară bine-cuvâtată, totdeauna se vor găsi inimi nobile şi gene- 
roase cari să vie la timp, în ajutorul celor nenorociţi....... 


Cuvântărei d-lui Procopie Dimitrescu a răspuns d-l I. Kalinderu în 
numele Academiei Române, prin următoarele cuvinte : 


Domnule Președinte, 
Onorată Adunare, 


Am venit să asist la această frumoasă serbare, în numele Aca- 
demiei Române. S 

Partea ce ia această înaltă instituțiune de cultură la îmbră- 
carea elevilor sărmani e relativ neînsemnată. Ea se datorește 
generosităţii răposatei întru fericire Maria General Carp, a cărei 
memorie va rămâne neuitată prin testarea averii sale în scopuri 
de binetacere. 

Să sperăm că asemenea pilde, ca şi ale membrilor acestei 
frumoase societăţi, și a celor cari îi dau obclul, vor fi tot mai 
numeroase ca unele ce izvorăsc din o adâncă iubirea aproapelui. 
Aceste sentimente e din vechime o podoabă a Românului, după 
cum ne încredințează multele așezăminte filantropice care fac 
fală ţării noastre. 

Am această nădejde, pentru că ducă strămoşii le ridicau mai 
mult din milă pentru suferințele trupești, cei de mai târziu şi 
cei din zilele noastre, răsfrâng binefacerile lor și asupra celor 
doritori de lumină şi cultură. Așă se explică întemeisrea şi des- 
voltarea societăţii pentru ajutarea elevilor săraci şi a altora 
analoage, cum şi a legatelor şi darurilor făcute în vremea din 
urmă, în interesul culturei noastre naţionale. 

Asttel de fapte sunt cel mai puternic îndemn pentru toţi, de 
a jertfi o parte, ori cât de mică, din munca şi din avutul lor 
pentru semeni. In deosebi ajutarea tineretului la învăţătură e 
de mare folos pentru patrie, căci înlesnind tinerilor cultivarea 
minţii și educaţiunea morală, nu facem decât să ne împlinim 
în parte sfânta datorie către neam. 

Un popor, o ţară, nu e tare atât prin număr şi întindere cât 
prin puterea fiilor săi, prin cultura la care au ajuns şi prin înal- 
tele sentimente de care sunt însulleţiţi. De aceea ţinta tuturora 
trebue să fie îndreptată, în mare parte, asupra linerilor de azi, 
cari vor fi mâne cetăţenii chemaţi a păzi și ridică mai sus slava 
românească. 

Voi, copii, fiţi ascultători, siliţi-vă la învăţătură, la purtări bune, 
şi mai pe sus de toate păstraţi totdeauna vie în mintea voastră, 
dorinţa de a deveni la rândul vostru buni și folositori patriei. In 
acest chip vă veţi arătă mai bine recunoştinţa pentru cei cari 
vă ajută iar roadele ce veţi dobândi vor încoronă laptele lor şi 
vor fì o garanţie pentru viitorul ţării. 

Cade-se, de asemenea, să vaduceţi totdeauna aminte de cei 
cari au întemeiat această societate şi de cei cari i-au dat şi îi 

dau sprijinul lor. Intre aceştia cel diptâi e numit regretatul 
Doctor Sergiu care aveă o inimă caldă pentru toţi cei lipsiţi. 


Dr. Sergiu. 


Fericit că am putut asistă şi de astădată la această operă de 
binefacere, la această demnă serbare a carităţii, și preţuind o- 
sârdia şi vrednicia cu care societatea e condusă de d-l Preșe- 
dinte I. Procopie Dimitrescu, îmi fac o plăcere de a oferi 100 
lei ca cotizaţie, începând din anul curent, 


După aceea s'a procedat la distribuirea hainelor, care a ţinut 
până târziu, fiind primite de copii cu lacrămi de bucurie, iar 
de părinţii lor cu neslârşite mulţumiri şi binecuvântări pentru 
mărinimogii membrii și sprijinitori ai societăţii. 

e Pa E e PER a RT Re E e CTE E 7 


Pe cei ce ne învață trebuie să-i onorăm. 

Cine îngrijește ogorul, și ogorul il îngrijește pe el. 
Dreptul este plăcut lui Dumnezeu. 

Cine ştie 3 mai află incă 30. 

Cea ce nu a învățat Ioniţă, nu mai învaţă Ion nici odată. 

Mijloace de a intrețina fertilitatea solului, 


In aceşti ani de secetă s'a putut observă de către ori- 
cine câtă influenţă are starea fizică a solului arabil, asupra pro- 
ducţiunei. Cine a semanat într'un teren fertil, a căpătat recolte 
reiativ abondente. 

Este constatat că într'un pământ care conţine humusul ne- 
cesar —se poate cunoaște, căci atunci pământul are culoarea 
neagră — seceta nu poate aduce atât de mare rău, de oarece pă- 
mântul negru are o sumă de calităţi: 

1) Îi trebuie o cantitate mare de apă pentru a se satură, deci 
rezistă secetei având înmagazinată o bună cantitate de apă din 
timpul ploilor. . 

2) Odată ce a inmagazinat apa, nu o lasă să se evaporeze cu 
înlesnire — cum se evaporează dintr'un sol nisipos— ci o păs- 
trează pentru timp îndelungat. 

3) Absoarbe umezeala din atmosferă mai cu înlesnire ca un 
sol argilos sau nisipos. 

4) Nu permite formarea acelor crăpături ce se observă într'un 
sol argilog, şi care sunt foarte vătămătoare rădăcinei plantelor. 

Dar cea mai principală calitate a pământului negru, este că are 
în mare cantitate elementele necesare la nutrirea plantelor, afară 
de unele cazuri excepţionale. 

Ştiut este că plantele își procură hrana din două mari ma- 
gazii: 1) Pământul arabil-şi 2 Atmosfera. 

Această hrană se compune din: 1) carbon, 2) oxigen, 3) hi- 
drogen, 4) Siliciu, 5) azot, 6) acid fosforic, 7) potasă, 8) calce, 
9) oxid de fer, 10) clor, 1t) sodă, 12) magnezie, 13) acid sulfu- 
vic, ete. Cele 3 elemente dela început, atmosfera le pune la dis- 
poziţia plantelor din abundență, restul și-l procură plantele din 
pământ. 

Din toate aceste elemente agricultorul trebuie să supravegheze 
de aproape azotul, acidul fosforic, potasa și calcea, căci acestea 
se află în sol adesea în proporţii insuficiente, și se epuisează 
foarte repede; deci agricultorul trebuie să le redeà terenului pe 
măsură ce le ridică cu recoltele, căci în caz contrar va suferi 
consecinţele grave ale sterilităţei terenului arabil. 

După analizele staţiunei agronomice din 1903, aceste elemente 
se aflau în solul României în următoarele proporţii (după jur- 
nalul Societăţei Centrale Agricole): 

Azot 0.183, acid fosforic 0.108, potasă, 0.91, calce 0.187. 

Nu am cunoştinţă de analizele mai noi, dar e natural că 
această proporţie să scadă pe măsură ce agricultorul ridică re- 
colte din teren. 

A neglija această pierdere a terenului arabil, ar însemnă a nu 
ne gândi la viitoarea stare a agriculturii noastre, deci a nu 
privi la viitorul edificiu naţional, agricultura fiind punctul său 
de sprijinire. 

Așă fiind dar, ce trebuie să facem ? Să imităm statele cari fac 
agricultură intensivă şi deci întrebuinţează îngrășămintele chi- 
mice? Dar cu sistemul nostru de cultură extensivă, nu ne pu- 
tem permite aceste îngrăşăminte costisitoare — vorbind de micii 
cultivatori — însă avem alte surse, cari sunt foarte economice. 

Este bălegarul ce a astupat și continuă a astupă râpele Ro- 
mâniei, aruncat de plugarii noștri, siliţi adesea de forţa publică 
spre a-şi curăţi oboarele şi curțele. 

După analizele făcute, acest bàlegar conţine cu prisosinţă ele- 
mentele ce am spus că lipsesc solului. 

O mie kgr. bălegar, valorat după preţul îngrășămintelor chi- 
mice, represintă o valoare de vr'o 14 lei. 

După metoda d-rului Wolff o vită mare (500 kgr.) produce 
zilnic cam 32 kgr. bălegar, ceiace face 960 kgr. lunar. Să con- 
siderăm numai 5 luni anual durata regimului de stambulaţiune 
permanentă, şi tot ne represintă o valoare de 67 lei 20 bani, bă- 
legarul produs de o vită anual. Dacă aş aveă la indemână sta- 
tisticele necesare, pentru a puteă preţui valoarea bălegarului 
produs anual de vitele României, şi care bălegar se pierde în 
cea mai mare parte, sunt încredinţat că aş ajunge la un însemnat 
capital. 

Fiecare plugar ar puteă transportă pe ogorul său — în tim- 
pul ernei, când alte ocupaţiuni îi lasă destul timp — cel puţin 
20 care (harabale) de bălegar. Să admitem că încarcă odată nu- 
mai 500 kgr, ar face 10.000 kgr. de bălegar dus pe ogor în 
20 transporturi. Iată dar ridicată valoarea solului îngrăşat eu 
140 lei, ceiace este o valoare destul de mare, faţă de mica muncă 
depusă la transportul bălegarului. 

Dacă fiecare plugar ar contribui cu această mică sumă, la ri- 
dicarea valoarei solului României, ar fi asigurată viitoarea stare 
a agriculturei noastre. 

Acesta ar fi primul mijloc, de a întreţine puterea de produc- 
țiune a solului, de a cărui câştig să profităm pe viitor în mod 
absolut. 

Agricultorul mai are lu îndemână și alte mijloace, pentru a 
menţine fertilitatea solului, de care vom vorbi pe viitor. 


Gh. Boca. 


Moneda de 1 ban şi de 2 bani, 


Un mijloc, ce s'a crezut necesar pentru ca economia să prindă 
rădăcini în copii şi chiar în popor, a fost şi monedele de 1 ban 
şi de 2 bani. 

Unde sunt ele acuma? Au dispărut. Şi cu toate acestea cât 
de necesare sunt! 

Să luăm un exemplu: scumpirea pânei. S'a scumpit pânea în 
atâtea rânduri, fiindcă şi grâul se scumpise. Dar în totdeauna 
s'a scumpit grâul într'atâta încât să fie îndreptăţită scumpirea 
pâinei cu cinci bani ? i 

Impărţită la o pâne, suma cu care s'a scumpit grâul, revine 
poate la un ban, sau la o fracțiune de ban. Dar brutarul odată 
rotunjește “suma — de obiceiu în câștigul său — și în loe de 21 
bani îţi ia 25. Iată dar că în loc să se scumpească pânea — în 
cazul cel mai rău — cu 5 la sută,ea se scumpește cu 30 la sută. 
Şi aceasta pentru că nu ne plac monedele mici. 

E de datoria guvernului să ia măsuri ca monedele de un ban 

şi de doui bani, să intre din nou în circulaţie. In acest scop ar 
trebui ca să se vândă o cutie de chibrituri cu 4 bani; să se 
facă mărci poştale de 6, de 9, de 14 bani; să se vândă manda- 
tul poştal cu 4 bani sau cu 6 bani; să seia de fiecare telegramă 
o centimă în plus; să nu se refuze monedele mici nici chiar la 
casele statului și administraţiile publice, ete. 

Cu cât statul va forţă mai mult pe oameni să se slujească de 
aceste monede mici, cu atât oamenii se vor obişnui mai mult 
cu ele. J 

Caetele şcolare ar trebui și ele vândute cu 3 sau 7 bani, tocul 
cu 4 bani, şi chiar preţul cărţilor să conţină moneda de 1 sau 
2 bani, pentru ca şi copii să se înveţe de mici a întrebuință 
monedele acestea, privite azi ca fără valoare. 

Păcându-se astfel se vor căpătă rezultate mari şi frumoase 
pentru spiritul de economie al poporului. 

Dimitrie Faur. 
Măicăneşti-R.-Sărat. 
— tr a Xa 


De unde vine vorba „porumb“ 


Multe, foaite multe cuvinte, cari vin mai des în convorbirile 
noastre, sunt latinești. Ele dovedesc, mai mult decât orice, obâr- 
şia neamului românesc. Dar vorba: porumb? Ea nu poate fi la- 
tinească, fiindcă nici Dacii, nici Romanii mau avut de unde să 
cunoască această plantă. Ştiut este că porumbul a tost importat 
în Europa din America de Sud, un continent despre cari cei 
vechi nici nu visau. Vestitul navigator, Cristofor Columb, des- 
copere acest continent în 1492. Ispania a fost cea dintâiu țară 
europeană care a adus porumbul din noul continent, în 1520. 

De aceea porumbul sa şi numit grâu de IJspania. Pe vre- 
murile acelea, nu erau drumuri de fier şi mărfurile de tot felul 
erau transportate mai mult și mai uşor pe corăbii, cari străbă- 
teau în lung şi în lat Marea Mediterană. Prin aceste mijloace 
de comunicaţie, porumbul a trecut în Italia şi apoi în Turcia 
și aci el a luat numele de grâu de Turcia. 

Porumbul a fost adus în ţara noastră în timpul domniei lui 
Şerban Cantacuzino şi de sigur nu ne-a putut veni decât din 
Turcia, cu care noi am avut legături seculare, aproape exclu- 
siv, atât politice cât şi comerciale. Vorba porumb însă nu e 
turcească. Turcii îi zic porumbului misir; Grecii îl numesc 
aravosilos si calambochi. Acest din urmă termen e întrebu- 
ințat de poporul de jos. 

Aisir pe turceşte se mai numeşte şi țara Egiptului care face 
parte din imperiul turcesc ca şi Arabia, de unde, probabil, vine 
şi vorba grecească aravositos, adică: hrană adusă din Arabia. 
Noi Românii avem cuvântul napoleon, monedă de aur cu chi- 
pul împăratului Napoleon; mai e cuvântul Olandă prin care 
înţelegem pânza de in care se fabrică, la început, în Olanda; 
mai avem cuvântul (abac, care e cuvânt al indigenilor din in- 
sula americană Tabago. Foile de tutun importate din America 

ca gi porumbul, ca şi cartofii, ei le numesc fabacos. Este în- 
vederat că porumb e cuvânt popular ca şi calambochi al Gre- 
cilor şi că şi unul şi altul vin dela numele descoperitorului 
Americei, Columb. Prin ce fenomen limbistic Columb sa tran 
sformat în Calambochi şi în Porumb? Clima influențează mult 
asupra multor cuvinte. Grecii cari locuesc într'o climă mai caldă 
nu au avut nevoie să aducă o prea mare schimbare cuvântu- 
lui Columb ca să-l tacă Calombochi. Românii, locuind într'o 
climă mai rece, schimbă adesea pe c în p şi pe l în 7, conso- 
nante mai aspre. Din pecten au făcut pieptene; din mel au 
făcut miere; din columba au scos cuvântul porumbă sau po- 
rumbiță ; iar din Columb descoperitorul Columbiei, de unde 
Ispaniolii au adus porumbul, au făcut vorba porumb. 


M. Mihăilescu. 


LUPTĂ 
De Carmen Sylva. 


Dacă sunt poet şi eu, 

E, cam biruit în luptă 

Cu oştiri întregi de Demoni, 
Cu puteri, vai, şi-ale lumii 
Și-ale sufletului meu. 

Ale focului văpăi 

Arsen’ ale mele gene, 

Şi de sânge eu sunt cruntă 
Şi-albă şi de spuma mării 
Și, strivită de-oameni răi. 


Moartea 'n crâncenul răsboiu 
Vai, îmi fuse-aşă de-aproape. 
Iar în ochii mei ce arde 
Şi ce tulgeră'așă jalnic: 
Asta n'o "'nţelegeţi voi! 

b Trad. G. C. 


Nimeni nu poate da cea ce nu are. 

Lipseşti-te bucuros de cea ce nu ai. 

Nu crede toate cele ce auzi, nu spune toate cele ce ştii, 
nu face toate cele ce voiești. 

A Cronica Săptămânii. | Q 


Societate de gimnastică și dare la semn, la Giurgiu. 

La Giurgiu s'a constituit în palatul administrativ al judeţului 
o societate de tir, arme şi gimnastică sub numele de «Călugăreni». 
S'au votat statutele şi s'a ales un comitet format din domnii: 
General Al. Căpitanovici, preşedinte, It.-colonel Al. Tocilescu şi 
N. Droe Barcian, vice-preşedinţi; căpitan Th. Petrescu, casier; 
d-nii Băjescu Al, Braida I. Helf Richard, consulul Austro-Un- 
gariei, Miculescu V., Mironescu V., Panţu N. R., Petrescu D. C. 
şi Vianu Al, membri. 

Urăm noii societăţi propăşire grabnică și mulţi imitatori! 


Măsuri privitoare la școalele de adulti. 


Ministerul instrucţiunii a intervenit pe lângă cel de răsboiu 
ca să dea ordine comandanților de regimente să oblige pe sol- 
daţii cu schimbul ca, în zilele de Dumineci și sărbători, să fre- 
cuenteze cursurile coalelor de adulți. S'au dat ordine revizori- 
lor şcolari ca să pună în vederea învăţătorilor din judeţe de a 
deschide imediat şcoalele de adulţi. 

Conferințe veterinare la sate. 

D-i St. Popescu, medicul veterinar al jud. Prahova, a ţinut o 
conferinţă în com. Ogretin din acel judeţ, vorbind sătenilor despre 
boalele ce se iau de către om dela animale; iar d-l V. Păun, me- 
dicul veterinar al jud. Covurlui, a vorbit în com. Lupești despre 
asigurarea vitelor, despre dalac și febra aftoasă. 

Sooietate pedagogică. 

De puţin timp s'a înființat la București o societate din iniţi- 
ativa d-lui ©. Dumitrescu, profesor la universitate, în scop de a 
lucră pentru reforma educaţiei naţionale, potrivit învățăturilor 
pedagogice din timpul nostru, şi de a publică o revistă de pe- 
dagogie și filosofie. 

Societatea numără foarte mulţi membri în sânul ei, dintre 
profesori şi institutori,. 

Ziar românesc nou la Buda-Pesta. 

Fruntaşii români de peste munţi au adresat la 8 Decemvrie 
un apel către poporul român, prin care, după ce arată lupta na- 
ţională pe care o duc, anunţă scoaterea unui mare ziar la Buda- 
Pesta. In acest scop s'a decis înființarea unei societăţi pe acţiuni 
cu un capital social de 250.000 coroane. Acţiunile vor fi de câte o 
sută de coroane, iar subscrierile se primesc până la 15 Fevrua- 
rie viitor. 

O statistică şcolară din Ungaria. 

O statistică oficială din Buda-Pesta spune că şcoalele primare 
populare din Ungaria sunt frecuentate anul acesta de 183.035 
elevi şi 176.189 eleve. După limba maternă sunt : 191.524 Maghiari 
58.984 Germani, 83.677 Români, 47.794 Slovaci, 3.722 Sârbi, 5.724 
Croaţi, 13.043 Ruteni şi ceilalţi de altă naţionalitate. După nu- 
măr, Românii vin în rândul al treilea, adică după Maghiari și 
Nemţi. 

Atentatul asupra d-lui Duma, inspector școlar in Macedonia. 


Cu privire la atentatul comis la Salonic contra d-lui Lazăr 
Duma, inspectorul școalelor române din Macedonia, cercetările 
au dovedit că cel care a tras cu pistolul se chiamă Nicoli Di- 
mitrie. E originar din Doiran şi este Grec. El eră secretarul 
unui membru influent din comitetul grecesc din localitate. Nu 
incape îndoială că Grecii au plănuit de mult acest atentat. 

Criminalul a fost întovărăşit de alţi doui indivizi : Tașcu Boga 
şi Penkigi, cari cu puţin înaintea atentatului se aflau la o masă 
din colţul celălalt al birtului. Ei au stat p'afară vre-o două mi- 
nute spre a apără — se vede — la nevoie pe criminal. La Boga 
s'a găsit şi un pistol, care pare a fi arma cu care a tras. Acești 
indivizi au dispărut numai decât după comiterea atentatului. 
D'abiă a doua zi au fost arestaţi. Starea d-lui Duma s'a îmbunătăţit. 


Noua biserică românească din Salonic. 


Capela românească din Salonic a fost deschisă drept credin- 
cioșilor. 

Inaugurarea acestei biserici românești a avut loc Duminică, 
3 Decemvrie. Un mare număr de Români au asitat la această ce- 
remonie; printre aceştia se aflau foarte multe femei. 

La această capelă slujese doi preoţi români. 


Refuzul unei averi de 5 milioane lei. 


Un vânzător de ziare din New-Yorc, America, numit I. Eads- 
How, a moştenit de curând o avere de 5 milioane de lei. La auzul 
acestei ştiri, el a declarat că refuză moştenirea, căci n'a câşti- 
gat-o prin munca sa şi nu-şi însuşeşte decât banii agonisiţi 
de el. Şi cu toate astea bietul vânzător de ziare munceşte 15 
ceasuri pe zi, locueşte într'u cocioabă și se hrăneşte destul de 
rău. 

Noul prim ministru englez. 

In Anglia, demisionând guvernul conservator prezidat de Bal- 
four, a fost chemat la cârmă partidul liberal. 

Noul guvern e format de către «Henry Campbell Baunerman», 


Noul minister spaniol. 


In Spania de asemenea s'a schimbat ministerul. In locul lui 
«Montero Riss», a fost numit președinte al consiliului «Sig. Mo- 
ret Y. Prendergast», care face parte tot din partidul liberal ca 
şi predecesorul său. 


Tablouri scumpe. 


In Paris s'au vândut prin licitaţie o sumă de tablouri ale 
unui mare bancher, care s'a sinucis în vara aceasta de frica 
unui faliment. 

Colecţia lui fiind cunoscută, multă lume s'au grămădit s'o 
vază şi s'au dat preţuri foarte mari. Un singur tablou s'a plă- 
tit 400.000 de franci. Toate tablourile au dat suma de... «cinci 
milioane! !» 

Separaţiunea bisericilor de stat în Francia, 


La 6 Decemvrie, Senatul Franciei, cu 181 de voturi contra a 
102, a votat în total legea despărțirii bisericilor de stat. Ea va 
intrà în vigoare la 1 Ianuarie 1906. 

Turcia și puterile. 


In urma demonstraţiunii făcute de către flotele unite ale pu- 
terilor, Turcia a primit în principiu controlul financiar, insă cere 
a-şi rezervă dreptul să reguleze amănuntele. 


DARI DE SEAMA 


NOTE DE DRUM, de «Gh. C. Ionescu», elev în clasa VIII-a 
dela liceul «Traian» din T.-Severin. 

Autorul acestei cărţi, însoţit de alţi camarazi, a făcut in vara 
anului 1904 o excursiune îndelungată în Bucovina, Maramureş, 
Ardeal, Ţara Moților şi în Banat. Doritori de a cunoaşte aceste 
ţinuturi, unde trăesc atâţia fraţi de-ai noştri, tinerii excursionişti 
au umblat mai tot timpul pe jos, făcând un drum de mai multe 
sute de kilometri. 

Cum ştie acest autor să observe lucrurile şi oamenii şi cu ce 
putere descrie se poate vedeă mai bine din prefața cărţii, fă- 
cută de d-l G. Coşbuc: 

«Tânărul autor— e tânăr de tot, abia a isprăvit liceul zilele 
acestea, — dovedeşte o putere într'insul: puterea de a scrie pla- 
stic şi frumos. Dar dacă aş âveă de lăudat cevă,n'ar fi atât au- 
torul cât ideea frumoasă ce a întrupat în cartea lui: excursiu- 
nile mai depărtate ale studenţilor prin ţara întreagă, spre a-i 
vedeă frumuseţile și mărturiile istorice ale trecutului ei. 

«Se înţelege, unui călător prin ţări streine, cum a fost auto- 
rul, îi trebue paşaport. Dar să nu credeţi că aş vrea să zic, că 
prefața asta i-ar fi de nevoie ca hârtie de legitimaţie a cărţii. 
Nu, cea mai bună legitimare a acestei scrieri își este ea însăși, 
felul în care este scrisă și lucrurile descrise. Pentru un începă- 
tor e bine, e peste aşteptare de bine. 

Aproape la fiecare localitate descrisă, autorul găseşte câte cevă 
caracteristic dintr'un punct de vedere oarecare. Ici se urmărește 
o legendă istorică, dincolo însemnătatea unor învăţători şi preoţi 
culţi pentru popor; mai departe descrierea unei fabrici, a unei 
peşteri, a unui râu, a unui monument însemnat. Şi mai presus 
de toate citeşti în rândurile scrise şi printre ele dragostea de 
tot ce este românesc. 

Ar fi de dorit ca aceste note de drum să fie însoțite la o vii- 
toare ediţiune şi de un număr de ilustraţiuni, înfățișând: pei- 
sagii, monumente, costume, etc. Cartea ar câștigă atunci, căci 
ideile dintr'însa ar puteă înţelege și reţineă mai uşor. 

Cartea cuprinde 74 de pagini de formatul cărţilor de școală 
şi este însoţită de 2 hărţi, cari arătă drumul parcurs de excur- 
sionist. 

Preţul unui exemplar este numai 75 bani. 4 
eE ts 

Cat mănâncă un şarpe. 


erpii cei mari sunt foarte lacomi: înghit din- 
tr'odată un vițel întreg. Indată însă i-apucă som- 
nul şi stau în nemişeare până se mistuește tot ce 
au înghiţit. Un Englez, care locuește în India, vede 
într'o zi lângă casă un șarpe colosal, care sta ne- 


Şearpele uriaș. 


mișcat şi aveă mijlocul corpului umflat peste mă- 

sură. Îi trage câteva focuri de revolver şi apoi îl 

spintecă. Ştiţi ce a găsit într'însul? O căprioară 

întreagă, pe care se vede că o înghiţise de curând. 
Monstrul măsură 6,50 metri lungime. 


e+e 


ee a a al M aM aM aM MĀ a MĀ ĀŘĂ 


Anul al IX -lea fiind început încă dela 1 Octomvrie 
trecut și fiind dejà apărute 13 numere din acest an, 
rugăm pe Domnii abonaţi să binevoiască a ne îna- 
inta costul; asemenea rugăm pe d-nii abonaţi din 
nou să trimită cât mai neîntărziat abonamentul 
pentru a nu suferi întrerupere în primirea revistei. 
Rusăm îucă pe abonaţii ce mai dotorese din anii 
trecuţi a srăbi achitarea. ADMINISTRAȚIA. 


--P-P---P-oP-oP-o---L--_-L--_--L--_---P--P-aL--P-aP-p-p-opr-Porap--- 

Iutrebuinţarea eenuzei la cultura grădinei. — Cenușa este cel mai 
bun gunoiu pentru acele plante cărora le trebuie la creştere o 
materie numită potasă. Potasa se află în cenușa de lemne. Gu- 
noiul din grajd nu are în sine atâta potasă ca cenușa. Cele mai 
multe legume, mai ales salata, bobul, mazărea şi lintea tânjesc, 
dacă nu presărăm cenușă înaintea săpatului din grădină. Ce- 
nușa se presară uscată pe acele straturi, pe cari avem de gând 
să plantăm legume. Cenuşa presărată pe straturi este şi un mij- 
loc foarte bun de a scăpă de melci şi insecte, mai cu seamă de 
purecii de grădină, cari nimicesc legumele. 

Cenușa este gunoirea cea mai bună pentru struguri, căci bo- 
biţelor strugurilor le trebuieşte foarte multă potasă. E foarte bine 
ca să presărăm cenuşa toamna împrejurul rădăcinii pomilor, 
căci nu numai că ei produc în anul viitor roade îndestulătoare, 
dar plouând pe cenuşe, se formează leşie, care pătrunzând 
în pământ apără rădăcinele de insecte stricăcioase. 

Bunilor gospodari să nu aruncaţi cenuşa afară pe sub gar- 
duri, ci s'o duceţi în grădini şi s'o presăraţi pe straturi, căci 
veţi vedeă ce folos va aduce ea. 

Mai cu seamă earna se strânge atâta cennșă, care se aruncă 
fără a gândi la folosul ei. Strângeţi-o cum se cade pentru pri- 
măvară ca s'o aveţi pentru straturi. 


in ce timp al zilei este omul mai puternic? 


Mulţi cred că omul este mai puternic dimineața după ce 
sa sculat din somn. 

In urma multelor cercetări făcute s'a dovedit că această 
părere este greșită. Dimineaţa, când omul se dă jos din 
pat, tocmai atunci este mai slab. Mușchii săi nu pot face 
decât lucrările cele mai ușoare în acest timp al zilei. 

“Puterea mușchiulară se mărește după ce omul a mân- 
cat ceva; însă cea mai mare putere o are după prânz, 
apoi scade câteva ore și spre seară se mărește din nou. 
In timpul nopței, puterea scade din ce în ce, până dimineața. 

Prin lene și nelucrare, puterea mușchiulară scade foarte 
mult. Ea mai scade și printr'o muncă prea mare. De aceea 
este bine ca munca să fie totdeauna potrivită. Puterea 
mușchiulară se mai poate pierde și la cei cari asudă in 
timpul lucrului. 


o A i d Ea ME a A A A A A a A A. 

Omul rău, care nu-și acoperă uritul ce a săvârșit, tre- 
buie desprețuit. 


Pe ve Se e e 


did d dd dd dă 

INFORH 


GIP IDEII a IEEE - = 


Societatea studenților în 'Teulogie și-a constituit astfel comitetul pen- 
tru anul 1906 : q-l Dr. Constantin Chiricescu, Preşedinte de onoare, 
ca Decan al Facultăţii de Teologie, potrivit statutelor societăţii: d-l Marin 
D. Preoţescu, preşedinte activ; d-l Nicolae Papadima, vicepreşedinte; d-l 
Marin V. Popescu-Recea, cassier; d-l Constantin Provianu, bibliotecar ; 
d-l Dimitrie D. Petrescu-Zoiţa, secretar general; d-nii Valeriu Iordăche- 
seu şi Constantin Chifu, secretari de şedinţă; d-nii Vasile I. Constanti- 
nescu, Alexandru H. Simionescu şi Constantin Dumitrescu, membrii co- 
misiunii de control. 

* 


+ . 
Din cauza Sărbătorilor, Revista noastră va apare în număr 
dublu la 8 Ianuarie 1906. 


Bibliografie. 


Veste gospodarilor nostri dela sate. 

Inainte de Sf. Nicolae, a eșit dela tipar un Calendar pe anul 
nou 1906, scris anume pentru săteni cu vorbe ce le pricepe ori- 
care. Intr'ânsul găseşti de citit bucăţile acestea: 1) Urare de 
noroc pe anul acesta nou; 2) Intâmplările cele mai însemnate 
decând îi lumea; 3) Sărbătorile când îs deschise dughenele și 
când nu se ţine şcoală ; 1) Sărbătorile anului întreg ; 5) Rugăciune 
de secetă; 6) Iubire şi cinstirea părinţilor; 7) Sărbătorile ce 
trebue ţinute; 8) Ce zice sf. Scriptură de beţivi; 9) Răsboiul 
Rusului cu Japonul ; 10) De vorbă cu moș-Gheorghe (tot despre 
răsboiul acesta); 11) Regele nostru împlineşte 40 ani de domnie ; 
12) Oameni de bine; 13) Sfaturi pentru lehuze; 14) Vorbe de 
înțelepciune ; 15) Cum trebue să ne punem copiii la cale; 16) 
Copiii la meşteşug ; 17) Nu vă vindeţi pânea dela gură; 18) Cân- 
tecul ţăranului; 19) De ale gospodăriei; 20) Pământ ori bani ?; 
21) «Țăsătoarea- ; 22) Moşii de ale statului arendate la săteni; 
23) Luţerinăria statului ; 24) Sfaturi gospodărești ; 25) Vorbe de 
haz şi multe alte lucruri bune se găsesc în acest calendar cum 
rar veți găsi în altă carte. 

Un an întreg îl ai de prieten care te sfătue şi-ţi ţine de urât. 
Pe asemenea odor nu-i păcat să dai cât de mult; însă el nu-i 
decât 40 bani şi are încă chipurile mândre ale M. S. Regelui şi 
Reginei la 40 ani de domnie, care se bot pune pe perete, 

Cereţi-l la aderesa : «Redacţia calendarului gospodarilor săteni» 
Baia, Suciava, trimeţând banii cu mandat ori în mărci poştale. 

Cine trimite bani pentru zece calendare, capătă două pe deasupra. 


Păcală soldat. 


Păcală își făcea serviciul militar. -Intr'o zi, ofi- 
ţerul le explică regulele sentinelelor şi le spuneă că 
trebuie să aibă în vedere trei lucruri: onorul, fo- 
cul şi sgomotul. 

— Ia spune-mi, îl întreabă ofiţerul, ce faci tu 
când eşti de sentinelă și vezi că o casă ia foc? 
— Strig, răspunde Păcală. = 
Ce ?.. 
— Strig. .. Incetaţi focul!.. 


MULȚUMIR 


Gheorghe Todicescu, învăţător diriginte la şcoala din cât. Văleni-Stâ- 
mişoara, com. Mălini, jud. Suceava, aduce cele mai vii şi respectuase 
mulţumiri, Onor. Administraţiuni a Domeniul Coroanei pentru căa dă- 
ruit elevilor săraci, cărţi şi rechizite şcolare în valoare de lei 36 bani 30, 
material şi unelte pentru practicarea lucrului manual de traforaj şi scul- 
ptură, în valoare de lei 61 bani 50 și una tablă de scris pentru sala de 


clasă. 
* 


= a 
Se aduc mulțumiri d-lui deputat N. D. Ghica-Comăneşti, care a donat 
4.000 lei pentru îmbrăcăminte elevilor săraci din jud. Bacău. 


a Aita ţii aaa 


In ziua de 14 Ianuarie 1906, ora 10:/, a. m. se va ţine la Eforie, lici 
taţie publică cu oferte închise pentru închirierea pe termen de 10 ani 
cu începere dela 15 Septemvrie 1906 a Stabilimentului de băi, din pa- 
latul Eforiei. de pe bul. Elisabeta, din Capitală. Garanţie provizorie 
pentru admitere la licitaţie lei 5.000. Supra oferte nu se primesc. Con- 
diţiunile speciale, precum şi orice alte intormaţiuni se pot lua la Ser- 
viciul Bunurilor Eforiei, în zilele şi orele de lucru. 

+ 


> hd 

Idem pentru rearendarea în comptul d-lui arendaș, pentru neplata 
de arendă, cu începere dela 23 Aprilie 1906, a moşiei Vatra-schitului- 
Cornet, com. Racoviţa-Copăceni, jud. Argeş. Garanţie provizorie lei 3.400. 

Supra oferte nu se primesc. 

Idem, pentru vânzarea următoarelor locuri ce Eforia posedă în com. 
Feliu, din jud. Brăila şi anume : Locul 1. A. In suprafață de 0.7086mp. 
pe care se află o casă, o pivniţă şi-o magazie. Garanţie provizorie lei 
500. Locul 2. Dela biserică în suprafaţă de 2 Hect. 583împ. Garanţie 
prayizorte lei 500. Licitația se va ține în bloc şi în parte pentru fiecare 
oc. 


Di 


FIN DE SIECLE 


32, Calea Victoriei, 32. 
Singurul Magazin special: în toată [ara de: Bluse, 
Jupoane, Matineuri, Peignioare, ete. 
PREŢURI MODESTE. E 

Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa: 
tr o:ice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri și publicaţii imorale, sau cu tendințe 
contrarii statului şi ideii naţionale române. 

Cotizaţia este de cel puţin dot Ze: pe an, iar pentru învăţători, 
preoţi rurali și săteni, de cel puțin un leu pe an. Fie-care mem- 
bru este îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Preşedinte, loan Kalinderu, Președintele Academiei Ro- 
mâne.— Vice-preşedinte, Savn Somănescu, mare proprietar, fost senator.— 
Administrator şi casier, Spiru © Haret, fost Ministru, profesor uni- 
versitar. — Secretar, Const, Bann, profesor secundar, fost inspector șco- 
lar. — Membrii: Petre Gârboviceanu, fost Administrator al Casei Sf. 
Biserici Autocefale Orlodoze Române, profesor la Seminarul Central 
şi director al Şc. Normale a Societății peniru învăţitura poporului 
român; I. Dimitrescu Procopie, fost senator, fost Primar al Capitalei; M. 
Vlădeacu, Ministru, profesor universitar; Cristu S. Negoescu, admini- 
strator al Casei Școalelor, profesor secundar; Dim. Cecropid, înstitutlor.— 
Cenzori, Const. Alimănesteanu, inginer de mine; Preotul econom Conste 
Ionescu, profesor secunaur; Const, Alexundrescu, institutor. 


Membri înscrişi și cotizaţiuni plătite (urmare). 

Eliza Negreanu (Bucureşti), 5 lei; Corina David Emanoil (Paris), 2 lei 
Colonel Saegiu (Bucureşti), 2 lei; Maior P. Vasilescu (București), 2 lei; 
Maior Stamatiu Ştefănescu (București), 2 lei; Alexandrina Istrate (Bu- 
curești), 3 lei; Cezar Orăşanu (București), 2 lei; Zoe C. Parepa (Bucu- 
reşti), 2 lei; I. N. Butculescu (Bucureşti), 10 lei; Cleopatra Enăchescu 
(Bucureşti), 2 lei; N. Popescu (Buștenari), 2 lei; I. Făgărăgeanu (Buşte- 
nari), 2 lei; 1. Davidescu (Buştenari), 2 lei; E. Demetriu (Buştenari), 2 
lei; I. Ghiurea (Buştenari), 2 lei; I. C. Bondac (Buștenari), 2 lei; N. Geor- 
gescu (Buştenari), 2 lei; D. Sterie (Buştenari), 2 lei; | Rădulescu (Ruş- 
tenari), 2 lei; N. I. Ştefănescu (Ruştenari), 2 lei; P. Turuianu (Bugtenari), 
2 lei; N. Dimăncescu (Ploești), 2 lei; P. D. Săvulescu (Câmpina), 2 lei: 
Pr. Cratianu Carpati (Săbăoani), 5 lei; Gh. Tomescu (jud. Prahova), 2 
lei; M. T. Stănescu (jud. Prahova), 2 lei; Stroescu C. (jud. Prahova), 2 
lei; D. Georgescu (jud. Prahova), 1 leu; Pr. D. lvăncescu (București), 
2 lei; P. Dragomirescu (jud. Prahova), 2 lei; Elena P. Dima (jud. Pra- 
hova), 2 lei; Pr. D. Popescu (jud. iPrahova), 1 leu; Gh. Sersea (jud. 
Prahova), 1 leu ; Ene Georgescu (jud. Prahova), 1 leu; Stan Sersea 
(jud. Prahova), 1 leu; P. Raiciulescu (jud. Prahova), 1 leu; N. Ioneseu 
(jud. Prahova), 1 leu; Gh. C. Atanasiu (jud. Prahova), 1 leu; I. C. Io- 
nescu (jud. Prahova), 1 leu ; Spendan Ştefănescu (jud. Prahova), 1 leu; 
©. Grosescu (jud. Prahova), 1 leu; M. Popescu (jud. Prahova), 1 leu; 
I. Comănescu (jud. Prahova), 1 leu; Pr. N. Popescu; (jud. Prahova',1 leu 


Numărul membrilor înscrişi cu începerea anului 1905 şi până în pre- 
zent este de 1.600; lar veniturile societăţii, totîn acest timp, sunt de 


9.700 lei. 

(Va urmă în numărul viitor), 
PPP PPP PPP" PPP PPP PPP pp 
Inst. de Arte Grafice Carol Gâbl S-sor Rasidescu, Str. Doamnei 16.—14.65+ 

